Tõnu Trubetsky

 
Tõnu Trubetsky (sündinud 24. aprillil 1963 Tallinnas), esinejanimi ka Tony Blackplait, on eesti muusik, kirjanik ja filmilavastaja. 
Ta on lõpetanud 1981. aastal Tallinna 32. Keskkooli.
1980. aastatel oli Trubetsky üks Eesti punkliikumise eestvedajaid. Ta on olnud punkbändide The Flowers of Romance, Vennaskond, The Flowers of the Universe, Vürst Trubetsky &amp; J. M. K. E., The Un Concern, Felis Ultramarinus jne vokalist ja Operatsioon Õ kitarrist.
Kirjandusse tuli Trubetsky 1989. aastal luulekoguga "Pogo", mis ilmus luulekassetis "Kassett '88" koos Karl Martin Sinijärve, Ringo Ringvee ja Märt Väljatagaga. Hiljem on ta avaldanud peamiselt proosat, samuti ülevaatlikke aimeteoseid anarhismi ja pungi ajaloost.
Tõnu Trubetsky on Trubetskoide vürstisuguvõsa järeltulija.
Muusikaline tegevus.
Trubetsky Rock’n’Roll Circus.
Trubetsky Rock’n’Roll Circus on Tõnu Trubetsky asutatud unikaalne ja eklektiline kaasaegne tsirkus ja meelelahutusetendus, mis ühendab muusika, teatri, mustkunsti ja ufoloogia. Esimest korda peeti seda 15. juulil 2010 Tartus Genialistide Klubis. Üritus tõi kokku erinevaid kunstivorme ja artiste, pakkudes publiku jaoks erakordset kogemust. Esimesel etendusel astusid üles 
Selle ürituse käigus toimus kaks kontserti tsirkuselaval, mis sisaldasid muusikalisi etteasteid ja performance-kunsti. Esimene etendus jäi ka viimaseks avalikuks esinemiseks Aleksander Müllerile ja Matti Moguczile koos Trubetsky Rock’n’Roll Circus'i ja Vennaskonnaga. Trubetsky Rock’n’Roll Circuse toimumiskohad: 
Trubetsky Rock'n'Roll Circus on inspireeritud 1990. aastal toimunud kurikuulsast turneest Kuldhamba Ajastu, mille korraldas "fantoomteatraal" Jaan Vaag, Helmut Vaagi poeg. Turnee ajaks ühinesid Vennaskond, Onu Bella ja Aleksander Müller ning sündmus ise oli tähelepanuväärne oma anarhistliku atmosfääri ning ainulaadsete etteastetega. See turnee algas suveräänses Eesti NSV-s ja lõppes Eesti Vabariigis, sümboliseerides üleminekut sotsialismist kapitalismi. Trubetsky Rock'n'Roll Circus jätkab seda traditsiooni, tuues kokku erinevaid kultuuri- ja kunstivorme ning luues platvormi, kus artistid saavad vabalt väljendada oma loomingulisust ning anarhistlikku vaimu. Tsirkus on austusavaldus kadunud artistidele Aleksander Müllerile ja Matti Moguczijle, kes on jätnud sügava jälje Eesti kultuurimaastikule. 
Poliitiline tegevus.
Poliitilistelt vaadetelt on Trubetsky individualistlik anarhist. 
Ta kandideeris Erakonna Eestimaa Rohelised nimekirjas 2007. aasta Riigikogu valimistel ja sama erakonna nimekirjas 2009. aasta Euroopa parlamendi valimistel. Ta oli erakonna liige 2010. aasta alguseni.
3. augustil 2010 astus ta Eesti Keskerakonda. 20. novembril 2010 teatati, et Trubetsky astus erakonnast välja, tuues põhjenduseks liitumisele järgnenud tagakiusamise ja vaimse terrori. Hiljem selgus, et see "Keskerakonda astumine" oli bluff.
2015. aasta Riigikogu valimistel kandideeris Tõnu Trubetsky Erakonna Eestimaa Rohelised nimekirjas valimisringkonnas nr 3 (Mustamäe ja Nõmme linnaosa). Ta kogus 347 häält, kuid ei osutunud valituks.
Liivimaa Rojalistlik Partei.
14. juunil 2019 asutas Tõnu Trubetsky koos Vennaskonna jt mõttekaaslastega Liivimaa Rojalistliku Partei (Līvõmō Rojālistõd Partij). Asutamiskongress toimus Sangaste lossis. Kongressi õhkkond oli elav ja lõi soodsa pinnase tulevasteks ettevõtmisteks. Kongressile järgnes Vennaskonna Lyffland Tuur 2019 järjekorras 2. kontsert. Tõnu Trubetsky on kantud rahvastikuregistrisse kui liivlane ning tal on tugevad perekondlikud sidemed liivlastega, eriti läbi oma vanaema Lydia Trubecka (Morapu), kes sündis Kuramaa hertsogiriigis Dondangeni lossis. Liivimaa Rojalistliku Partei eesmärgiks on luua Eestimaa Kuningriik, Põhja-Liivimaa Kuningriik ning Saaremaa Kuningriik (Eesti-, Liivi- ja Saaremaa rüütelkondade põhjal), et muuhulgas toetada ja säilitada liivlaste kultuuri ning identiteeti. Trubetsky usub, et üks viis, kuidas liivlased saavad oma kultuuri säilitada, on luua tugev kultuuriline ühendus Läti ja Eesti vahel. Tõnu Trubetsky suguvõsa pärineb Veneetsia Vabariigist ja tal on "sinine" veri läbi oma esiisa Pietro I Orseolo (928-987) ja Palemoni (1032), kes rajas Leedu, Vene ja Samogiitia Suurvürstiriigi. Trubetsky usub, et ajalooline baltisaksa keel ja kultuur on samuti oluline osa Liivimaa ajaloost. Trubetsky nentis (2019), et viimastel aastatel on kahjuks viin ja õlu olnud Liivimaa kõige tugevamaks ühendajaks, tuues inimesi üle piiri kokku ja luues tugevaid sotsiaalseid sidemeid. Trubetsky jätkab (2024) vaimse ja kultuurilise Uus-Liivimaa idee edendamist ja plaanib suuremaid kokkutulekuid ning partei põhikirja täiustamist. Roy Strider, Vennaskonna kitarrist, toetas/toetab samuti kultuurilise Põhja-Liivimaa arengut, muuhulgas kirjutades (2024) romaani "Sherlock Holmes Riias", mis ühendab erinevaid ajaloolisi ja kultuurilisi elemente Eestist ja Lätist. Trubetsky panus väikeste rahvaste toetamisel on olnud märkimisväärne, ning ta näeb (2024) Liivimaa Rojalistliku Partei näol võimalust edendada liivlaste kultuuri ja identiteeti ka tulevikus.
Isiklikku.
Tal on kokku viis last: Tõnu Trubetsky Jr, Madeleine Angelique Trubetsky, Edyta Ingrida Trubetsky, Tom Claude Trubetsky ja tütar Reginleif Trubetsky (fotograaf).